PMIndiaData/PMIndiaSum huggingface dataset:
ભારત-યુએઇ વર્ચ્યુઅલ સમિટ

આદરણીય પ્રધાનમંત્રી શ્રી નરેન્દ્ર મોદી અને અબુ ધાબીના ક્રાઉન પ્રિન્સ હિઝ હાઇનેસ શેખ મોહમ્મદ બિન ઝાયેદ અલ નાહ્યાને આજે વર્ચ્યુઅલ સમિટ યોજી હતી. બંને નેતાઓએ તમામ ક્ષેત્રોમાં દ્વિપક્ષીય સંબંધોમાં સતત વૃદ્ધિ પર ઊંડો સંતોષ વ્યક્ત કર્યો હતો. આદરણીય પ્રધાનમંત્રી અને મહામહિમ ક્રાઉન પ્રિન્સે “ભારત અને યુએઈ વ્યાપક વ્યૂહાત્મક ભાગીદારીને આગળ વધારતા: નવા મુકામો, નવા સીમાચિહ્નો” સંયુક્ત વિઝન નિવેદન બહાર પાડ્યું હતું. આ નિવેદન ભારત અને યુએઈ વચ્ચે ભાવિ-લક્ષી ભાગીદારી માટે રોડમેપ સ્થાપિત કરે છે અને ફોકસ વિસ્તારો અને પરિણામોને ઓળખે છે. અર્થતંત્ર, ઉર્જા, આબોહવા પગલાં, ઉભરતી ટેકનોલોજી, કૌશલ્ય અને શિક્ષણ, ખાદ્ય સુરક્ષા, આરોગ્યસંભાળ અને સંરક્ષણ અને સુરક્ષા સહિતના વિવિધ ક્ષેત્રોમાં નવા વેપાર, રોકાણ અને નવીનતાને ગતિશીલ રીતે પ્રોત્સાહન આપવાનો સહિયારો ઉદ્દેશ્ય છે. વાણિજ્ય અને ઉદ્યોગ મંત્રી શ્રી પીયુષ ગોયલ અને યુએઈ ના અર્થતંત્ર મંત્રી મહામહિમ અબ્દુલ્લા બિન તૌક અલ મરી દ્વારા ભારત-યુએઈ વ્યાપક આર્થિક ભાગીદારી કરાર (
વડાપ્રધાન કાલે આંધ્રપ્રદેશની મુલાકાતે

વડાપ્રધાનશ્રી નરેન્દ્ર મોદી કાલે (22 ઓક્ટોબર, 2015)ના રોજ આંધ્રપ્રદેશનો પ્રવાસ કરશે. પ્રધાનમંત્રી અમરાવતીમાં આંધ્રપ્રદેશની નવી રાજધાનીના શિલાન્યાસ સમારોહમાં ભાગ લેશે. પ્રધાનમંત્રી તિરુપતિ વિમાનીમથક ખાતે ગરૂડ ટર્મિનલનું ઉદ્ધાટન કરશે. તે તિરુપતિ મોબાઇલ વિનિર્માણ કેન્દ્રનું શિલાન્યાસ કરશે અને તિરુમાલા મંદિરના દર્શને જશે.
પ્રધાનમંત્રીએ નવરાત્રિ દરમિયાન મા સ્કંદમાતાના આશીર્વાદ લીધા

પ્રધાનમંત્રી શ્રી નરેન્દ્ર મોદીએ નવરાત્રિના પાંચમા દિવસે ભક્તો માટે મા સ્કંદમાતાના આશીર્વાદ માગ્યા છે અને દેવીની પ્રાર્થના (સ્તુતિ)નો પાઠ કર્યો છે. પ્રધાનમંત્રીએ ટ્વીટ કર્યું; "नमामि स्कन्दमातरं स्कन्धधारिणीम्। समग्रतत्त्वसागरामपारपारगहराम्॥ નવરાત્રિના પાંચમા દિવસે દેવી સ્કંદમાતાની પૂજા કરવાનો નિયમ છે. મા સ્કંદમાતા દરેકના જીવનમાં નવી ઊર્જાનો સંચાર કરે. દેશવાસીઓ વતી તેમને પ્રણામ!"
પ્રધાનમંત્રીએ લતા મંગેશકરને તેમના જન્મદિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ લતા મંગેશકર જીને તેમના જન્મદિવસ નિમિત્તે શુભેચ્છા પાઠવી છે અને તેમના લાંબા અને સ્વસ્થ જીવન માટે પ્રાર્થના કરી છે. એક ટ્વિટમાં પ્રધાનમંત્રીએ કહ્યું; "આદરણીય લતા દીદીને જન્મદિવસની શુભેચ્છાઓ. તેમનો મધુર અવાજ સમગ્ર વિશ્વમાં ગુંજે છે. ભારતીય સંસ્કૃતિ પ્રત્યેની તેમની વિનમ્રતા અને જુસ્સા માટે તેમનું સન્માન કરવામાં આવે છે. વ્યક્તિગત રીતે, તેમના આશીર્વાદ મહાન શક્તિનો સ્ત્રોત છે. હું લતા દીદીના લાંબા અને સ્વસ્થ જીવન માટે પ્રાર્થના કરું છું."
મંત્રીમંડળે કર્ણાટકમાં અનુસૂચિત જાતિની યાદીમાં ‘પરિવારા અને તલવારા’ સમૂદાયોને ‘નાયક’ના પર્યાય તરીકે સમાવવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે કર્ણાટકનાં ‘પરિવારા અને તલવારા’ સમૂદાયોને ‘નાયક’નાં પર્યાય તરીકે અનુસૂચિત જાતિની યાદીમાં એસ આઇ નંબર. 38 મુજબ સમાવવા સૈદ્ધાંતિક રીતે મંજૂરી આપી હતી. મહત્વની અસરો: આ સાથે કર્ણાટક રાજ્યમાં અનુસૂચિત જનજાતિનો દરજ્જો ફાળવવાની પરિવારા અને તલવારા સમાજની લાંબા સમયની માંગણી પૂરી કરવામાં આવી છે. પરિવારા અને તલવારા જાતિની વ્યક્તિઓ આ સાથે કર્ણાટક રાજ્ય તરફથી અનુસૂચિત જનજાતિનું પ્રમાણપત્ર પ્રાપ્ત કરી શકશે અને રાજ્યમાં અનુસૂચિત જનજાતિને મળતા લાભો પણ મેળવી શકશે. પૂર્વભૂમિકા: કર્ણાટક સરકારે કર્ણાટક રાજ્યની અનુસૂચિત જાતિની યાદીમાં એસ આઇ નંબર 38 તરીકે નાયકના પર્યાય તરીકે પરિવારા અને તલવારા સમૂદાયને સામેલ કરવા માટે ભલામણ કરી હતી. કોઈ ખાસ રાજ્ય કે કેન્દ્ર શાસિત પ્રદેશમાં અનુસૂચિત જાતિ અને જનજાતિનું જાહેરનામુ રાષ્ટ્રપતિ દ્વારા જે તે રાજ્ય સરકાર અને કેન્દ્ર શાસિત પ્રદેશ સાથે વિચાર-વિમર્શ બાદ રજૂ થતું હોય છે. અનુસૂચિત જાતિ અને જનજાતિની યાદીમાંથી કોઈ પણ સમૂદાયનો સમાવેશ કે બાદબાકી સંસદમાં સુધારા ખરડા બાદ જ થઈ શકે છે.
પ્રધાનમંત્રી શ્રીએ રત્નાગિરી જિલ્લામાં ફેક્ટરીમાં વિસ્ફોટથી મૃત્યુ પામેલા લોકો માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રત્નાગિરી જિલ્લામાં એક ફેક્ટરીમાં વિસ્ફોટના લીધે મૃત્યુ પામનારા લોકો અંગે શોક વ્યક્ત કર્યો હતો. પ્રધાનમંત્રી શ્રીએ ટ્વીટમાં કહ્યું હતું, ‘રત્નાગિરી જિલ્લામાં એક ફેક્ટરીમાં વિસ્ફોટના કારણે જે લોકોના મૃત્યુ થયા એ જાણીને દુઃખ અનુભવું છું. તેમના શોકગ્રસ્ત પરિવારજનોને મારી સંવેદનાઓ પાઠવું છું. ઘાયલો ઝડપથી સાજા થાય એવી આશા રાખું છું.’
સરોગસી (રેગ્યુલેશન) બીલ 2016ની રજૂઆતને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની આગેવાની હેઠળ મળેલી કેન્દ્ર સરકારની કેબિનેટે સરોગસી (રેગ્યુલેશન) બીલ 2016ને મંજૂરી આપી દીધી છે. આ બીલ ભારતમાં નેશનલ સરોગસી બોર્ડની કેન્દ્ર સરકારના સ્તરે અને રાજ્ય સરોગસી બોર્ડઝ અને યોગ્ય ઓથોરિટીઝની રાજ્યોમાં નિમણૂક કરીને સરોગસીનું નિયંત્રણ કરશે. આ કાયદો સરોગસીનું અસરકારક નિયંત્રણ કરીને વ્યાપારી ધોરણે સરોગસી પ્રતિબંધિત કરશે અને જરૂરિયાતમંદ સંતાન વિહોણા યુગલોને નૈતિક સરોગસી માટે છૂટ આપશે. સંતાન વિહિન જે તમામ પરણિત યુગલો નૈતિક સરોગસી ઈચ્છતા હોય તેમને લાભ થશે. આ ઉપરાંત સરોગસી દ્વારા જન્મેલા બાળકો અને સરોગેટ માતાની સુરક્ષા થશે. આ વિધેયક જમ્મુ અને કાશ્મીર રાજ્ય સિવાય સમગ્ર ભારતમાં લાગુ પડશે. આ કાયદાના મુખ્ય લાભ એ છે કે તેનાથી ભારતમાં સરોગસી સર્વિસીસનું નિયમન થશે, જ્યારે માનવ ભ્રૂણ અને પરિપકવ બીજનું ખરીદ-વેચાણ પ્રતિબંધિત થશે તેમજ જરૂરિયાતમંદ સંતાન વિહિન યુગલોને કેટલીક શરતો પૂર્ણ કરવાના આધારે ચોક્કસ હેતુઓ માટે નૈતિક સરોગસી ઉપલબ્ધ થશે. હકીકતમાં આ દ્વારા સરોગસીની અનૈતિક પધ્ધતિઓ પર નિયંત્રણ આવશે, સરોગસીનું વ્યાપારીકરણ રોકાશે અને સરોગેટ માતાનું તથા સરોગસી દ્વારા જન્મેલા બાળકનું સંભવિત શોષણ અટકશે. ડ્રાફ્ટ બીલમાં કોઈ કાયમી માળખું રચવાની દરખાસ્ત કરાઈ નથી. કોઈ ચોક્કસ જગાઓ ઊભી કરવાની દરખાસ્ત નથી. આ સૂચિત કાયદો મહત્વના ક્ષેત્રોને આવરી લઈ એ રીતે ઘડવામાં આવશે કે જેથી અસરકારક નિયંત્રણ થઈ શકે, પરંતુ હાલમાં અમલમાં રહેલા કેન્દ્ર અને રાજ્ય સરકારોના નિયમનના માળખામાં ખાસ ફેરફાર થાય નહીં. આ મુજબ રાષ્ટ્રિય અને રાજ્યોના સરોગસી બોર્ડ અને યોગ્ય ઓથોરિટીઝની મિટીંગો સિવાય કોઈ નાણાંકીય અસર થશે નહીં. કેન્દ્ર અને રાજ્ય સરકારના નિયમિત અંદાજપત્ર મારફતે આ જરૂરિયાત પૂર્ણ થશે. પશ્ચાદ્દભૂમિકા વિવિધ દેશોના યુગલો માટે ભારત સરોગસીનું મથક બન્યું છે અને અનૈતિક પદ્ધતિઓ અપનાવાતી હોવાના તથા સરોગેટ માતાઓના શોષણના અહેવાલો મળ્યા છે. સરોગસી દ્વારા જન્મેલા બાળકો ત્યજી દેવાય છે અને સરોગસીથી જન્મેલા બાળકો અંગે દલાલોનું ષડયંત્ર ચાલે છે તથા માનવ ગર્ભ અને બીજની આયાત થાય છે. ભારતમાં વ્યાપારી ધોરણે સરોગસી અંગે વ્યાપક ટીકા થઈ છે અને અલગ અલગ પ્રિન્ટ અને ઈલેક્ટ્રોનિક મિડિયામાં વ્યાપારી ધોરણે ચાલતી સરોગસી ઉપર પ્રતિબંધ મૂકવા માટેના અને નૈતિક સરોગસી અપનાવવા માટેના અહેવાલો પ્રસિધ્ધ થયા છે. લો કમિશન ઓફ ઈન્ડિયાના 288મા અહેવાલમાં પણ વ્યાપારી ધોરણે સરોગસી ઉપર પ્રતિબંધ મૂકવાની ભલામણ થઈ છે અને જરૂરિયાતમંદ ભારતીય નાગરિકો માટે યોગ્ય કાયદો ઘડીને નૈતિક સરોગસીને છૂટ આપવા માટેની ભલામણ કરી છે.
પ્રધાનમંત્રીએ તેમનો જન્મદિવસ આપણા અર્થતંત્ર, સમાજ અને પર્યાવરણને આવરી લેતા કાર્યક્રમોમાં હાજરી આપીને વિતાવ્યો

પ્રધાનમંત્રી શ્રી નરેન્દ્ર મોદીએ તેમનો જન્મદિવસ અર્થતંત્ર, સમાજ અને પર્યાવરણને આવરી લેતા કાર્યક્રમોમાં હાજરી આપીને વિતાવ્યો હતો. તેમણે શુભેચ્છાઓ અને સ્નેહ માટે તેમનો આભાર પણ વ્યક્ત કર્યો. શ્રી મોદીએ ટ્વીટ કર્યું: “પ્રાપ્ત સ્નેહથી હું ખુશ છું. મારા જન્મદિવસ પર મને શુભેચ્છા પાઠવનાર દરેક વ્યક્તિનો હું આભાર માનું છું. આ શુભેચ્છાઓ મને વધુ મહેનત કરવાની શક્તિ આપે છે. હું તે તમામ લોકોની પ્રશંસા કરું છું જેમણે આ દિવસને વિવિધ સમુદાય સેવા પહેલ માટે સમર્પિત કર્યો છે. તેમનો સંકલ્પ પ્રશંસનીય છે.” “મેં આપણા અર્થતંત્ર, સમાજ અને પર્યાવરણને આવરી લેતા કાર્યક્રમોમાં હાજરી આપવા માટે દિવસ પસાર કર્યો. હું ખરેખર માનું છું કે જ્યારે આપણે આ ક્ષેત્રો પર સામૂહિક રીતે કામ કરીશું, ત્યારે આપણે ટકાઉ અને સર્વસમાવેશક વિકાસના આપણું લક્ષ્ય પૂર્ણ કરીશું. આપણે આવનારા સમયમાં વધુને વધુ સખત મહેનત કરતા રહીએ. ઘણા આંતરરાષ્ટ્રીય નેતાઓએ પ્રધાનમંત્રીને જન્મદિવસની શુભેચ્છા પાઠવી હતી. એચ.ઇ. ડોમિનિકાના કોમનવેલ્થના પ્રધાનમંત્રી રૂઝવેલ્ટ સ્કેરીટને પ્રધાનમંત્રીએ જવાબ આપ્યો " જન્મદિવસની તમારી શુભેચ્છાઓ બદલ પ્રધાનમંત્રી @
પ્રધાનમંત્રીએ ભારતના પહેલા ચીફ ઓફ ડિફેન્સ સ્ટાફના રૂપમાં કાર્યભાર સંભાળવા પર જનરલ બિપિન રાવતને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ જનરલ બિપિન રાવતને ભારતના પહેલા ચીફ ઓફ ડિફેન્સ સ્ટાફના રૂપમાં કાર્યભાર સંભાળવા પર શુભેચ્છા પાઠવી છે. પ્રધાનમંત્રીએ કહ્યું કે “ મને આનંદ છે કેમકે આપણને નવા વર્ષમાં અને નવા દશકની શરૂઆતમાં ભારતને જનરલ બિપિન રાવતના રૂપમાં પહેલા ચીફ ઓફ ડિફેન્સ સ્ટાફ મળ્યા છે. હું તેમને અભિનંદન અને આ જવાબદારી માટે શુભેચ્છા પાઠવું છું. તેઓ એક ઉત્કૃષ્ટ અધિકારી છે, જેમણે ઉત્સાહપૂર્વકભારતની સેવા કરી છે.” જેમ કે પહેલા સીડીએસે કાર્યભાર સંભાળ્યો છે, હું તે દરેકને શ્રદ્ધાંજલિ પાઠવું છું જેમણે આપણા રાષ્ટ્ર માટે પોતાની સેવા આપી છે. હું કારગિલમાં લડેલા બહાદૂર સૈનિકોને યાદ કરું છું, જે પછી આપણી સેનામાં સુધાર પર ઘણી ચર્ચાઓ શરૂ થઈ, જેનાથી આજે આપણે ઐતિહાસિક વિકાસ કર્યો છે. 15 ઓગસ્ટ, 2019ના રોજ લાલ કિલ્લાની પ્રાચીરથી મેં જાહેરાત કરી હતી કે ભારતનાં એક ચીફ ઓફ ડિફેન્સ સ્ટાફ હશે. આ સંસ્થા આપણા સૈન્ય દળોને આધુનિકીકરણની મહત્વપૂર્ણ જવાબદારી સંભાળે છે. તે 1.3 અબજ ભારતીયની આશાઓ અને આકાંક્ષાઓને પૂર્ણ કરે છે.” પ્રધાનમંત્રીએ કહ્યું કે “ સૈન્ય વિશેષજ્ઞ અને સીડીએસના પદના સંસ્થાગતકરણની સાથે સૈન્ય બાબતોના નિર્માણમાં એક મહત્વપૂર્ણ અને વ્યાપક સુધાર થશે જે આધુનિક યુદ્ધના બદલાતા પડકારોનો સામનો કરવામાં આપણા દેશને સહાય કરશે.”
પ્રધાનમંત્રીશ્રીએ CWG 2022માં 51 કિગ્રા મેન્સ બોક્સિંગમાં ગોલ્ડ મેડલ જીતવા બદલ અમિત પંઘાલને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ અમિત પંઘાલને કોમનવેલ્થ ગેમ્સ, 2022માં 51 કિગ્રા મેન્સ બોક્સિંગમાં ગોલ્ડ મેડલ જીતવા બદલ અભિનંદન પાઠવ્યા છે. પ્રધાનમંત્રી શ્રીએ ટ્વીટ કર્યું; “તેજસ્વી અમિત પંઘાલને આભારી આપણા મેડલ ટેલીમાં એક પ્રતિષ્ઠિત ઉમેરો. તે આપણા સૌથી પ્રશંસનીય અને કુશળ બોક્સરોમાંના એક છે, જેમણે સર્વોચ્ચ દક્ષતા દર્શાવી છે. હું તેમને ગોલ્ડ મેડલ જીતવા બદલ અભિનંદન આપું છું અને ભવિષ્ય માટે તેને ખૂબ ખૂબ શુભેચ્છા પાઠવું છું. #
પ્રધાનમંત્રી 7 સપ્ટેમ્બરે શિક્ષક પર્વના પ્રથમ સંમેલનને સંબોધિત કરશે

પ્રધાનમંત્રી શ્રી નરેન્દ્ર મોદી 7 સપ્ટેમ્બર, 2021ના રોજ સવારે 10.30 વાગ્યે વીડિયો કોન્ફરન્સના માધ્યમથી શિક્ષક પર્વના પ્રથમ સંમેલનને સંબોધિત કરશે. કાર્યક્રમ દરમિયાન શિક્ષણ ક્ષેત્રમાં અનેક અગત્યની પહેલોનો પણ શુભારંભ કરશે. પ્રધાનમંત્રી ભારતીય સાંકેતિક ભાષા શબ્દકોષ (શ્રવણમાં અસમર્થ લોકો માટે ઓડિયો અને ટેક્સ્ટ એમ્બેડેડ સાંકેતિક ભાષા વીડિયો, યુનિવર્સલ ડિઝાઈન ઓફ લર્નિંગને અનુરૂપ) બોલતા પુસ્તકો (ટોકિંગ બુક્સ, પ્રજ્ઞાચક્ષુઓ માટે ઓડિયો પુસ્તકો), સીબીએસઈનું સ્કૂલ ક્વોલિટી એસ્યોરન્સ અને એસેસમેન્ટ ફ્રેમવર્ક, નિષ્ઠા કે જે શિક્ષકો માટે નિપૂણ ભારત સંબંધિત તાલીમ કાર્યક્રમ છે તેમજ વિદ્યાંજલિ પોર્ટલ (શિક્ષણ સ્વયંસેવકો/દાતાઓ/સીએસઆર તરીકે શાળાના વિકાસમાં યોગદાન આપનારા) લોન્ચ કરશે. ‘શિક્ષક પર્વ-2021’નો વિષય “ગુણવત્તા અને સતત વિદ્યાલય: ભારતમાં વિદ્યાલયોથી જ્ઞાનપ્રાપ્તિ” છે. આ સંમેલન માત્ર તમામ સ્તરે શિક્ષણની નિરંતરતા જ સુનિશ્ચિત નહીં કરે પરંતુ દેશભરની શાળાઓમાં ગુણવત્તા, સમાવેશી પ્રથાઓ તથા સ્થાયીત્વમાં સુધારા માટે નવીન ઉપાયોને પ્રોત્સાહિત કરશે. કાર્યક્રમ દરમિયાન કેન્દ્રીય શિક્ષણ મંત્રી અને કેન્દ્રીય શિક્ષણ રાજ્યમંત્રી પણ ઉપસ્થિત રહેશે.
પ્રધાનમંત્રી શ્રીએ આયુષ્માન ભારત યોજના અંગે નાગરિકોના પ્રતિભાવ શેર કર્યા

પ્રધાનમંત્રી શ્રી નરેન્દ્ર મોદીએ તમામ ભારતીય નાગરિકો માટે રૂ. 5 લાખના આરોગ્ય વીમા કવચને પ્રકાશિત કરતી આયુષ્માન ભારત યોજના અંગે નાગરિકોના પ્રતિભાવ શેર કર્યા છે. પ્રધાનમંત્રીએ ટીપ્પણી કરી હતી કે આ યોજનાનો લાભ સમગ્ર ભારતમાં મેળવી શકાય છે. એક નાગરિક દ્વારા કરાયેલ ટ્વીટને ટાંકીને, પ્રધાનમંત્રી શ્રીએ ટ્વીટ કર્યું; “તે સંપૂર્ણ છે. એટલું જ મહત્વનું એ હકીકત છે કે આખા ભારતમાં આ યોજનાનો લાભ મળી શકે છે.”
પ્રધાનમંત્રીએ દેશવાસીઓને મિલાદ-ઉન-નબી નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ દેશવાસીઓને મિલાદ-ઉન-નબીનાં શુભ અવસર પર શુભેચ્છા પાઠવી. પ્રધાનમંત્રીએ કહ્યું, “મિલાદ-ઉન-નબીના અવસર પર અમે શ્રદ્ધેય પૈગમ્બર મોહમ્મદના ઉમદા ઉપદેશોને યાદ કરીએ છીએ અને પ્રાર્થના કરીએ છીએ કે આપણી અસપાસ સદભાવના, ભાઈચારો અને શાંતિનું વાતાવરણ બની રહે.”
પ્રધાનમંત્રીએ મા દુર્ગાના ચોથા સ્વરૂપ મા કુષ્માંડાને નમન કર્યા

પ્રધાનમંત્રી શ્રી નરેન્દ્ર મોદીએ નવરાત્રી દરમિયાન ભક્તો માટે મા દુર્ગાના ચોથા સ્વરૂપ મા કુષ્માંડાના આશીર્વાદ માગ્યા છે. શ્રી મોદીએ દેવીની પ્રાર્થના (સ્તુતિ)ના પાઠ પણ શેર કર્યા. પ્રધાનમંત્રીએ ટ્વીટ કર્યું; "આજે નવરાત્રિ નિમિત્તે મા દુર્ગાના ચોથા સ્વરૂપના ચરણોમાં નતમસ્તક છું! મા કુષ્માંડાના આશીર્વાદથી સૌનું જીવન સમૃદ્ધિ અને સુખ-સમૃદ્ધિથી ભરપૂર બને, એ જ કામના…"
પ્રધાનમંત્રી શ્રીએ પાકિસ્તાનમાં પૂરને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પાકિસ્તાનમાં પૂરને કારણે થયેલી જાનહાનિ પર ઊંડો શોક વ્યક્ત કર્યો છે. એક ટ્વીટમાં, પ્રધાનમંત્રી શ્રીએ કહ્યું; “પાકિસ્તાનમાં પૂરને કારણે થયેલ વિનાશ જોઈને દુઃખ થયું. અમે પીડિતોના પરિવારો, ઘાયલો અને આ કુદરતી આફતથી પ્રભાવિત તમામ લોકો પ્રત્યે દિલથી સંવેદના વ્યક્ત કરીએ છીએ અને સામાન્ય સ્થિતિની વહેલી પુનઃસ્થાપનાની આશા રાખીએ છીએ.”
જી20 શિખર મંત્રણાની પૃષ્ઠભૂમિમાં પ્રધાનમંત્રી અને ફ્રાંસના રાષ્ટ્રપતિ વચ્ચે દ્વિપક્ષીય બેઠક

પ્રધાનમંત્રી શ્રી નરેન્દ્ર મોદીએ 30 ઓક્ટોબર, 2021ના રોજ ઈટાલીના રોમમાં આયોજિત જી20 શિખર સંમેલનની પૃષ્ઠભૂમિમાં ફ્રાંસના રાષ્ટ્રપતિ મહામહિમ શ્રી ઈમેન્યુઅલ મેક્રોં સાથે દ્વિપક્ષીય બેઠક કરી. બંને રાજનેતાઓએ વ્યાપક ભારત-ફ્રાંસ વ્યૂહાત્મક સહભાગિતાની વર્તમાન સ્થિતિ પર સંતોષ વ્યક્ત કર્યો. પ્રધાનમંત્રીએ સપ્ટેમ્બર 2021માં જારી થયેલી યુરોપીયન સંઘની હિન્દ-પ્રશાંત રણનીતિનું પણ સ્વાગત કર્યુ અને તેમાં ફ્રાંસના નેતૃત્વની ભૂમિકા માટે ફ્રાંસના રાષ્ટ્રપતિને ધન્યવાદ આપ્યા. બંને રાજનેતાઓએ હિન્દ-પ્રશાંત ક્ષેત્રમાં સહયોગ કરવા અને ક્ષેત્રમાં એક સ્વતંત્ર, ખુલ્લી તેમજ નિયમ આધારિત વ્યવસ્થાની દિશામાં યોગદાન કરવાના ક્રમમાં અભિનવ ઉપાયો શોધવા માટે પોતાની પ્રતિબદ્ધતાને પણ સમર્થન આપ્યું. બંને રાજનેતાઓએ આગામી
પ્રધાનમંત્રીએ ઓલિમ્પિક દિવસ નિમિત્તે તમામ ભારતીય ઓલિમ્પિયન્સની પ્રશંસા કરી

પ્રધાનમંત્રી શ્રી નરેન્દ્ર મોદીએ ઓલિમ્પિક દિવસ નિમિત્તે ગૌરવ વ્યક્ત કરતા કહ્યું કે રાષ્ટ્ર એ લોકો માટે ગૌરવાન્વિત છે જેઓ વર્ષોથી વિવિધ ઓલિમ્પિક્સમાં ભારતનું પ્રતિનિધિત્વ કરતા આવ્યા છે. તેમણે ટોક્યો ઓલિમ્પિકમાં સામેલ ભારતીય દળને શુભેચ્છાઓ પણ પાઠવી હતી. પ્રધાનમંત્રીએ ટ્વીટ કરીને કહ્યુંઃ “આજે, ઓલિમ્પિક દિવસ નિમિત્તે, હું એ તમામ લોકોની પ્રંશસા કરૂં છું જેઓ વર્ષોથી વિવિધ ઓલિમ્પિક્સમાં ભાગ લેતા આવ્યા છે. આપણું રાષ્ટ્ર તેમના રમતગમતમાં યોગદાન અંગે અને અન્ય એથલીટ્સને પ્રોત્સાહિત કરવાના તેમના પ્રયાસો માટે ગૌરવાન્વિત છે. થોડા સપ્તાહોમાં, @
પ્રધાનમંત્રીએ જમ્મુ અને કાશ્મીરમાં અમરનાથ યાત્રીઓ પર થયેલા હુમલાને વખોડી કાઢ્યો; રાજ્યના રાજ્યપાલ અને મુખ્યમંત્રી સાથે વાત કરીને શક્ય તમામ સહાયની ખાતરી આપી

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરમાં અમરનાથ યાત્રીઓ પર થયેલા હુમલાની આકરા શબ્દોમાં ટીકા કરી હતી. પ્રધાનમંત્રીએ જમ્મુ અને કાશ્મીરના રાજ્યપાલ શ્રી એન વી વોહરા અને મુખ્યમંત્રી મહેબૂબા મુફ્તી સાથે વાત પણ કરી હતી તથા શક્ય તમામ જરૂરી સહાય કરવાની ખાતરી આપી હતી. પ્રધાનમંત્રીએ કહ્યું હતું કે, “આ પ્રકારના કાયરતાપૂર્ણ હુમલાઓ અને નફરત પ્રેરિત બદઇરાદાઓ સામે ક્યારેય ઝૂકશે નહીં. જમ્મુ અને કાશ્મીરમાં થયેલા આ હુમલામાં જીવ ગુમાવનાર તમામ લોકોનાં સ્વજનો સાથે મારી લાગણી છે. ઇજાગ્રસ્તો વહેલા સાજાં થાય એવી પ્રાર્થના. જમ્મુ અને કાશ્મીરમાં અમરનાથની યાત્રા શાંતિપૂર્વક કરતા યાત્રાળુઓ પર થયેલા કાયરતાપૂર્વકના હુમલાને લઈને જે દુઃખ થયું છે એ વર્ણવવા મારી પાસે શબ્દો નથી. આ હુમલાને દરેક વ્યક્તિએ આકરા શબ્દોમાં વખોડી કાઢવો જોઈએ. મેં જમ્મુ અને કાશ્મીરના રાજ્યપાલ અને મુખ્યમંત્રી સાથે વાત કરી છે તથા જરૂરી શક્ય તમામ સહાયની ખાતરી આપી છે.”
જાપાનના પ્રધાનમંત્રી સાથે પ્રધાનમંત્રીની મુલાકાત

પ્રધાનમંત્રી શ્રી નરેન્દ્ર મોદીએ આજે જાપાનના પ્રધાનમંત્રી મહામહિમ શ્રી ફ્યુમિયો કિશિદા સાથે દ્વિપક્ષીય બેઠક યોજી હતી. પ્રધાનમંત્રી શ્રી કિશિદાએ પ્રધાનમંત્રી શ્રી મોદી માટે ડિનરનું પણ આયોજન કર્યું હતું. તેઓએ વિવિધ ક્ષેત્રોમાં દ્વિપક્ષીય સંબંધોને વધારવા તેમજ કેટલાક પ્રાદેશિક અને વૈશ્વિક મુદ્દાઓ પર મંતવ્યોનું ઉત્પાદક આદાનપ્રદાન કર્યું હતું. બંને નેતાઓ સંરક્ષણ ઉત્પાદન ક્ષેત્ર સહિત દ્વિપક્ષીય સુરક્ષા અને સંરક્ષણ સહયોગને વધુ વધારવા સંમત થયા હતા. તેઓએ સંમતિ દર્શાવી કે આગામી 2+2 વિદેશ અને સંરક્ષણ મંત્રી સ્તરની બેઠક વહેલી તકે જાપાનમાં યોજવામાં આવી શકે છે. બંને નેતાઓએ બંને દેશો વચ્ચે વધી રહેલા આર્થિક સંબંધોની પ્રશંસા કરી હતી. તેઓ સંમત થયા કે બંને પક્ષોએ આગામી પાંચ વર્ષમાં જાપાનથી ભારતમાં 5 ટ્રિલિયન યેન જાહેર અને ખાનગી રોકાણ અને ધિરાણના તેમના નિર્ણયને અમલમાં મૂકવા માટે સંયુક્ત રીતે કામ કરવું જોઈએ. પ્રધાનમંત્રીએ ગતિ શક્તિ પહેલ દ્વારા વ્યાપાર કરવાની સરળતા-ઈઝ ઑફ ડુઈંગ બિઝનેસ, લોજિસ્ટિક્સમાં સુધારો કરવા માટે ભારત સરકાર દ્વારા લેવામાં આવેલાં પગલાં પર પ્રકાશ પાડ્યો અને પ્રધાનમંત્રી શ્રી કિશિદાને ભારતમાં જાપાની કંપનીઓ દ્વારા વધુ રોકાણને સમર્થન આપવા વિનંતી કરી. આવાં રોકાણો સ્થિતિસ્થાપક પુરવઠા શૃંખલા બનાવવામાં મદદ કરશે અને પરસ્પર ફાયદાકારક રહેશે. આ સંદર્ભમાં, પ્રધાનમંત્રી શ્રી મોદીએ પ્રશંસા કરી કે જાપાની કંપનીઓ ભારતમાં તેમનું રોકાણ વધારી રહી છે અને 24 જાપાનીઝ કંપનીઓએ વિવિધ
પ્રધાનમંત્રીએ દેશભરમાં વિભિન્ન તહેવારોના અવસર પર નાગરિકોને શુભેચ્છા આપી

પ્રધાનમંત્રી શ્રી નરેન્દ્ર મોદીએ દેશભરમાં વિભિન્ન તહેવારોના અવસર પર નાગરિકોને શુભેચ્છા પાઠવી છે. પ્રધાનમંત્રીએ ટ્વીટ્સ પર કામના કરી કે તહેવારો સૌના જીવનમાં આનંદ અને પ્રસન્નતા લાવે. પ્રધાનમંત્રીએ કહ્યું “દેશભરમાં કેટલાય તહેવારોના અવસર પર દેશવાસીઓને મારી શુભેચ્છાઓ. ઉતરાયણ પર્વની સૌ ગુજરાતી મિત્રોને શુભેચ્છાઓ … માધ બિહૂના અવસર પર આસામના લોકોને શુભેકામનાઓ. ઉજવણી કરી રહેલા બધા લોકોને ભોગીની શૂભેચ્છા. આ દિવસ સૌના જીવનમાં આનંદ લાવે. તામિલનાડુના લોકોને પોંગલ પર મારા તરફથી હાર્દિક શુભેચ્છા. સમસ્ત દેશવાસીઓને મારા તરફથી મકરસંક્રાતિની હાર્દિક શુભકાનાઓ.”
પ્રધાનમંત્રી 15 ઓગસ્ટ પાર્ક, લાલ કિલ્લા મેદાનમાં દશેરાની ઉજવણીમાં ઉપસ્થિત રહ્યા

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં લાલ કિલ્લાનાં મેદાનમાં 15 ઓગસ્ટ પાર્ક ખાતે દશેરાની ઉજવણીમાં ભાગ લીધો હતો. પ્રધાનમંત્રીએ લવ-કુશ રામલીલા સમિતિ દ્વારા આયોજિત રામલીલાને પણ નિહાળી હતી. તેમણે રાવણ, કુંભકર્ણ અને મેઘનાદની વિશાળ પ્રતિમાઓનું દહન પણ નિહાળ્યુ હતુ, જે બુરાઈ પર અચ્છાઈનાં વિજયનું પ્રતીક ગણવામાં આવે છે. આ કાર્યક્રમમાં ભારતનાં આદરણીય રાષ્ટ્રપતિ શ્રી રામનાથ કોવિંદ પણ ઉપસ્થિત હતાં.
પ્રધાનમંત્રીએ મધ્ય પ્રદેશના ભોપાલમાં વિવિધ રેલવે પરિયોજનાઓ રાષ્ટ્રને સમર્પિત કરી

પ્રધાનમંત્રી શ્રી નરેન્દ્ર મોદીએ આજે મધ્ય પ્રદેશના ભોપાલમાં વિવિધ રેલવે પરિયોજનાઓ રાષ્ટ્રને સમર્પિત કરી હતી. તેમણે ભોપાલમાં પુન:વિકસિત રાણી કમલાપતિ રેલવે સ્ટેશનને રાષ્ટ્રને સમર્પિત કર્યું હતું. પ્રધાનમંત્રીએ મધ્ય પ્રદેશમાં રેલવેની બીજી ઘણી પહેલને પણ રાષ્ટ્રને સમર્પિત કરી હતી જેમાં ગેજ રૂપાંતરિત અને વિદ્યુતીકરણ કરાયેલ ઉજ્જૈન-ફતેહાબાદ ચંદ્રવતીગંજ બ્રોડ ગેજ સેક્શન, ભોપાલ-બારખેડા સેક્શનમાં ત્રીજી લાઇન, ગેજ રૂપાંતરિત અને વિદ્યુતીકરણ કરાયેલ મથેલા-નિમાર ખેડી બ્રોડ ગેજ સેક્શન અને વિદ્યુતીકરણ કરાયેલ ગુના-ગ્વાલિયર સેક્શનનો સમાવેશ થાય છે. પ્રધાનમંત્રીએ ઉજ્જૈન-ઇન્દોર અને ઇન્દોર-ઉજ્જૈન વચ્ચે બે નવી મેમુ ટ્રેનોને પણ લીલી ઝંડી બતાવી હતી. મધ્ય પ્રદેશના રાજ્યપાલ અને મુખ્યમંત્રી અને કેન્દ્રીય રેલવે મંત્રી સહિતના મહાનુભાવો આ અવસરે ઉપસ્થિત રહ્યા હતા. મેળાવડાને સંબોધન કરતા, પ્રધાનમંત્રીએ કહ્યું કે ભોપાલના ઐતિહાસિક રેલવે સ્ટેશનનો જ કાયાકલ્પ નથી થયો પણ રાણી કમલાપતિજીનું નામ ઉમેરાતા એનું મહત્વ ઓર વધી ગયું છે. આજે ભારતીય રેલવેનું ગૌરવ ગોંડવાણાના ગૌરવ સાથે પણ જોડાઇ ગયું છે. પ્રધાનમંત્રીએ આધુનિક રેલવે પરિયોજનાઓનાં શુભારંભને ભવ્ય ઇતિહાસ અને સમૃદ્ધ આધુનિક ભવિષ્યના સંગમ તરીકે ગણાવ્યું હતું. તેમણે જનજાતિય ગૌરવ દિવસ નિમિત્તે લોકોને શુભકામનાઓ પણ પાઠવી હતી. આ પરિયોજનાઓથી મધ્ય પ્રદેશના લોકોને લાભ થશે એમ તેમણે કહ્યું હતું. પ્રધાનમંત્રીએ કહ્યું કે ભારત કેવી રીતે બદલાઇ રહ્યું છે, કેવી રીતે સપનાં સાકાર થઈ રહ્યાં છે, ભારતીય રેલવે એનું ઉદાહરણ છે. 6-7 વર્ષો અગાઉ, જેમનો પણ ભારતીય રેલવે સાથે પનારો પડતો હતો તેઓ ભારતીય રેલવેને કોસતા હતા. લોકોએ સ્થિતિ બદલાવાની આશા પણ છોડી દીધી હતી. પરંતુ દેશ જ્યારે એના સંકલ્પોને પરિપૂર્ણ કરવા એક થઈ પ્રામાણિક્તાથી કામ કરે છે ત્યારે સુધારણા થાય છે અને બદલાવ આવે છે, આ આપણે છેલ્લા વર્ષોથી સતત જોતા આવ્યા છીએ” એવી પ્રધાનમંત્રીએ ટિપ્પણી કરી હતી. પ્રધાનમંત્રીએ કહ્યું કે આજે દેશનું પહેલું આઇએસઓ પ્રામાણિત, પહેલું પીપીપી મોડેલ આધારિત રેલવે સ્ટેશન એટલે કે રાણી કમલાપતિ રેલવે સ્ટેશન દેશને સમર્પિત કરાયું છે. જે સુવિધાઓ એક સમયે હવાઇ મથકે જ મળતી હતી એ હવે રેલવે સ્ટેશને ઉપલબ્ધ છે. પ્રધાનમંત્રીએ કહ્યું કે આજનું ભારત આધુનિક ઇન્ફ્રાસ્ટ્રક્ચરનાં નિર્માણ માટે વિક્રમી રોકાણ જ નથી કરી રહ્યું પણ એ પણ સુનિશ્ચિત કરી રહ્યું છે કે પરિયોજનાઓ વિલંબિત ન થાય અને એમાં કોઇ અવરોધ ન આવે. તેમણે ઉમેર્યું હતું કે તાજેતરમાં શરૂ કરાયેલ પીએમ ગતિશક્તિ નેશનલ માસ્ટર પ્લાન દેશને એના સંકલ્પ પૂર્ણ કરવામાં મદદ કરશે. પ્રધાનમંત્રીએ કહ્યું કે એક સમય હતો જ્યારે દરેક રેલવે ઇન્ફ્રાસ્ટ્રક્ચર પરિયોજનાને ડ્રોઇંગ બૉર્ડ પરથી જમીન પર આવતા વર્ષો વીતી જતા હતા. પણ આજે, ભારતીય રેલવે નવી પરિયોજનાઓના આયોજનમાં ઝડપ દર્શાવી રહ્યું છે અને એથીય અગત્યનું, એ સમયસર એને પૂર્ણ કરે છે. પ્રધાનમંત્રીએ કહ્યું કે ભારતીય રેલવે એ માત્ર અંતરને જોડવાનું જ માધ્યમ નથી પણ દેશની સંસ્કૃતિ, દેશના પર્યટન અને દેશના તીર્થાટનને જોડવાનું પણ અગત્યનું માધ્યમ બની રહ્યું છે. આઝાદીના આટલા બધા દાયકાઓ બાદ પહેલી વાર, ભારતીય રેલવેની આ સંભાવનાને આટલા મોટા પાયે ચકાસાઇ રહી છે. અગાઉ, રેલવેનો ઉપયોગ પર્યટન માટે થતો તો પણ એ પ્રિમિયમ ક્લબ પૂરતો જ મર્યાદિત રહેતો હતો. પહેલી વાર સામાન્ય માણસને પર્યટન અને તીર્થાટનનો વાજબી કિમતે આધ્યાત્મિક અનુભવ કરાવાઇ રહ્યો છે. રામાયણ સર્કિટ આવો જ એક અભિનવ પ્રયાસ છે. તેમણે પરિવર્તનના પડકારને સ્વીકારીને ઉપાડી લેવા બદલ રેલવેને અભિનંદન આપ્યા હતા. …
પ્રધાનમંત્રીએ મહાત્મા ગાંધી અને દાંડી કૂચ કરનારા તમામ મહાનુભાવોને શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ અન્યાયનો વિરોધ કરવા અને આપણા રાષ્ટ્રના સ્વાભિમાનની રક્ષા કરવા માટે દાંડી કૂચ કરનાર મહાત્મા ગાંધી અને તમામ પ્રતિષ્ઠિત વ્યક્તિઓને શ્રદ્ધાંજલિ આપી છે. પ્રધાનમંત્રીએ 2019નું તેમનું ભાષણ પણ શેર કર્યું છે, જ્યારે તેમણે રાષ્ટ્રીય મીઠા સત્યાગ્રહ સ્મારક રાષ્ટ્રને સમર્પિત કર્યું હતું. એક ટ્વિટમાં, પ્રધાનમંત્રીએ કહ્યું; ''ગાંધીજી અને તે તમામ મહાનુભાવોને શ્રદ્ધાંજલિ જેમણે અન્યાયનો વિરોધ કરવા અને આપણા રાષ્ટ્રના સ્વાભિમાનની રક્ષા માટે દાંડી કૂચ કરી. દાંડીમાં નેશનલ સોલ્ટ સત્યાગ્રહ મેમોરિયલ રાષ્ટ્રને સમર્પિત કરવામાં આવ્યું ત્યારે 2019નું મારું ભાષણ શેર કરું છું."
પ્રધાનમંત્રીએ જીસેટ-11નાં સફળ પ્રક્ષેપણ પર ઇસરોને અભિનંદન પાઠવ્યાં

પ્રધાનમંત્રી શ્રી નરેન્દ્ર મોદીએ જીસેટ-11નાં સફળ પ્રક્ષેપણ પર ભારતીય અંતરિક્ષ સંશોધન સંસ્થા – ઇસરોને અભિનંદન પાઠવ્યાં છે. પ્રધાનમંત્રીએ કહ્યું, “આપણાં અંતરિક્ષ કાર્યક્રમોમાં આ પ્રક્ષેપણ સીમાચિહ્નરૂપ છે, જે અંતરિયાળ વિસ્તારોને જોડીને કરોડો ભારતીયોનું જીવન પરિવર્તન કરશે. ભારતનો સૌથી વજનદાર, મોટો અને અત્યાધુનિક સંચાર ઉપગ્રહ જીસેટ-11નાં સફળ પ્રક્ષેપણ માટે ઇસરોને અભિનંદન. દેશને હંમેશા નવીન અભિગમ અને ઉપલબ્ધિઓ તથા સફળતાનાં ઉચ્ચ માપદંડો સ્થાપિત કરનાર આપણા વૈજ્ઞાનિકો પર ગર્વ છે. એમનું ઉલ્લેખનીય કાર્ય દરેક ભારતીયો માટે પ્રેરણાદાયક છે.”
મંત્રીમંડળે ભારત અને બ્રુનેઇ દારુસલેમ વચ્ચે સેટેલાઈટ અને પ્રક્ષેપણ યાન માટે ટેલિમેટ્રી ટ્રેકિંગ અને ટેલિકમાન્ડ સ્ટેશનના કાર્યાન્વયનમાં સહયોગ તેમજ અવકાશ સંશોધન, વિજ્ઞાન અને એપ્લીકેશનના ક્ષેત્રમાં સહયોગ પરના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે ભારત અને બ્રુનેઇ દારુસલેમ વચ્ચે સેટેલાઈટ અને પ્રક્ષપણ યાન માટે ટેલિમેટ્રી ટ્રેકિંગ અને ટેલિ કમાન્ડ સ્ટેશનના કાર્યાન્વયનમાં સહયોગ તેમજ અવકાશ, સંશોધન, વિજ્ઞાન અને એપ્લીકેશનના ક્ષેત્રમાં સહયોગ સાધવા માટેના સમજૂતી કરારોને મંજૂરી આપી હતી. આ સમજૂતી કરારો પર 19 જુલાઈ 2018ના રોજ નવી દિલ્હી ખાતે હસ્તાક્ષર કરવામાં આવ્યા હતા. ફાયદાઓ: આ સમજૂતી કરારો ભારતને તેના પ્રક્ષેપણ યાન અને સેટેલાઈટ મિશનને સહાય કરવા માટે બનાવવામાં આવેલા તેના ગ્રાઉન્ડ સ્ટેશનના સંચાલન, જાળવણી અને વધુ સજ્જ કરવા માટે સક્ષમ બનાવશે. તે ભારતને બ્રુનેઇ દારુસલેમના વિદ્યાર્થીઓ અને અધિકારીઓને અવકાશ ટેકનોલોજી એપ્લીકેશન પર તેમને આપવામાં આવતી તાલીમના માધ્યમથી અવકાશને લગતી પ્રવૃત્તિઓમાં તેના અનુભવ અને તજજ્ઞતાને વહેંચવામાં પણ મદદ કરશે. આ એમઓયુના માધ્યમથી બ્રુનેઇ દારુસલેમ સાથેનો સહયોગ ભારતના પ્રક્ષેપણ યાન અને સેટેલાઈટ મિશનને મદદરૂપ થવા માટે ભારતીય ગ્રાઉન્ડ સ્ટેશનના સંચાલન, જાળવણી અને વધુ સજ્જ કરવા તરફ પણ દોરી જશે. આ પ્રકારે દેશના તમામ વર્ગો અને પ્રદેશોને ફાયદો થશે. આ સમજૂતી કરારો ગ્રાઉન્ડ સ્ટેશનના સંચાલનમાં નવી સંશોધનાત્મક પ્રવૃતિઓ વધારવા માટે અને અવકાશ ટેકનોલોજી એપ્લીકેશનમાં તાલીમ આપવા માટે પ્રોત્સાહન પૂરું પાડશે.
પ્રગતિના માધ્યમથી પ્રધાનમંત્રીનુ ઈન્ટરેક્શન (પરસ્પર સંવાદ)

પ્રધાનમંત્રી શ્રી નરેન્દ્રમોદીએ પ્રો-એક્ટિવ શાસન તથા કાર્યક્રમોને સમયબધ્ધ કાર્યાન્વયન માટે આઈસીટી આધારિત મલ્ટી મૉડલ પ્લેટફોર્મ પ્રગતિના માધ્યમથી આજે 12માં ઈન્ટરએક્શન(પરસ્પર સંવાદ) ની અધ્યક્ષતા કરી. પ્રધાનમંત્રીએ વિદ્યાર્થીઓને અપાતી શિક્ષાવૃતિ/ફેલોશીપને લગતી ફરિયાદોના સમાધાનની દિશામાં થયેલી પ્રગતિની સમીક્ષા કરી. પ્રધાનમંત્રીએ વિલંબના કારણોને જાણવાની ઈચ્છા દર્શાવી અને વિદ્યાથીને લાભ વિતરણ માટે આધાર લિંકની પ્રગતિ અંગે પુછપરછ કરી. તેમણે સંબધિત અધિકારીઓને ફરિયાદો દૂર કરવાની ગતિ વધારવા તથા વિદ્યાર્થીઓની શિક્ષાવૃતિ/ફેલોશીપને લગતા કેસોનો સફળ રીતે નિરાકરણ લાવવાનો આગ્રહ કર્યો. પ્રધાનમંત્રીએ રોડ, સ્ટીલ તથા વિદ્યુત ક્ષેત્રની પાયાની સંરચનાને લગતી યોજનાઓની સમીક્ષા કરી. આ યોજના ત્રિપુરા, મિઝોરમ, ઉત્તરપ્રદેશ, કર્ણાટક, ઓરિસ્સા, તેલંગાણા, છત્તીસગઢ તથા મહારાષ્ટ્ર સહિત અનેક રાજ્યોમાં છે. ભારત અને બાંગ્લાદેશની વચ્ચે સંપર્ક બનાવાનારી મહત્વપુર્ણ અખોરા-અગરતલા રેલ લાઈન ઉપરાંત રેલ યોજનાઓની પણ તેમણે સમીક્ષા કરી. પ્રધાનમંત્રીએ ભિલાઈ સ્ટીલ યંત્રોના આધુનિકરણ અને વિસ્તારના વિકાસ અંગે પણ સમિક્ષા કરી. પ્રધાનમંત્રીએ યોજનાઓમાં થતા વિલંબને ગંભીરતાથી લેતા સ્ટીલ તેમજ ભારે ઈન્જીનિયરીંગ મંત્રાલય વિભાગથી બધા જ પ્રશ્નોનો ઉકેલ લાવવા અને બને તેટલુ ઝડપી આ પરિયોજના પૂરી કરવા કહ્યુ. શ્રી નરેન્દ્ર મોદીએ સ્વચ્છ ભારત મિશન અન્વયે ‘કચરામાંથી ધન’ કાર્યક્રમમાં થયેલી પ્રગતિની સમીક્ષા કરી. જેમાં કચરામાંથી કંપોસ્ટ તેમજ કચરામાંથી ઉર્જા ઉત્પાદનનો સમાવેશ થાય છે. આ સંદર્ભે જુદા જુદા રાજ્યોએ રિપોર્ટ આપ્યા. પ્રધાનમંત્રીએ આરોગ્ય ક્ષેત્રે સંશોધિત રાષ્ટ્રીય ક્ષયરોગ નિયંત્રણ કાર્યક્રમ અન્વયે થયેલ પ્રગતિની સમીક્ષા કરી. આ કાર્યક્રમનો હેતુ ક્ષયરોગમાં ઘટાડો લાવવો તેમજ તેમા તથા મૃત્યુદરમાં ઘટાડો લાવવો છે. તેમણે જિલ્લાઓમાં પ્રાથમિક કક્ષાએ ક્ષયરોગની તપાસ હેતુ પુરતા ઉપકરણો સ્થાપવાનો નિર્દેશ કર્યો. તેમણે જિલ્લા સ્તરે આ બિમારીથી લડવાની દિશામાં થઈ રહેલા કાર્યોની પ્રગતિની સમીક્ષા કરી. પ્રધાનમંત્રીએ બાળમૃત્યુદર તથા માતા મૃત્યુદર(આઈએમઆર તથા એમએમઆર) માં ઘટાડો લાવવામાં કરેલી પ્રગતિ તથા આ સંદર્ભે વિવિધ રાજ્યોમાં લેવાયેલ પગલાની સમીક્ષા કરી.